Կոմայի մեջ գտնվողները

**«Կոմայի մեջ գտնվողները»** (), Ջոել Շումախերի 1990 թվականի ֆիլմը։ Գլխավոր դերերում հանդես են եկել Քիֆեր Սազերլենդը, Ջուլիա Ռոբերթսը, Քևին Բեյքոնը, Ուիլյամ Բոլդուինը և Օլիվեր Պլատը։ Ֆիլմը պատմում է այն մասին, թե ինչպես են բժիշկ ուսանողները ֆիզիկական գիտության միջոցով փորձում պարզել, թե կա արդյոք կյանք մահից հետո, ինչի համար նրանք գաղտնի փորձեր են կատարում կլինիկական մահ տարած մարդկանց հետ: «Օսկար» մրցանակի է արժանացել ձայնային էֆեկտների լավագույն մոնտաժի համար։

2017 թվականին կայացել է համանուն ֆիլմի վերաթողարկումը, որը կապված էր բնօրինակի հետ՝ Քիֆեր Սազերլենդի մասնակցության շնորհիվ, սակայն նա խաղում էր մեկ այլ կերպարի։

## Սյուժե
Ֆիլմը սկսվում է բժիշկ ուսանող Նելսոնի (Քիֆեր Սազերլենդ) տեսարանով՝ «այսօր լավ օր է մահանալու համար» բառերով։ Նելսոնը փորձում է համոզել Ջո Հերլիին, Դեյվիդ Լաբրաչիոյին, Ռենդի Գլոկին և Ռեյչել Մանուսին՝ իր չորս թիմակիցներին, մասնակցել փորձարկմանը։ Նա ցանկանում է մեկ րոպեի ընթացքում կլինիկական մահ զգալ, որից հետո իր օգնականները ստիպված կլինեն սիրտ-թոքային վերակենդանացում իրականացնել: Այս փորձի պատճառը Նելսոնի անդիմադրելի ցանկությունն էր՝ իմանալու, թե արդյոք մահից հետո կյանք իսկապես գոյություն ունի: Նելսոնի համախոհները մեծ զգուշությամբ են վերաբերում նրա առաջարկին, բայց երկար վեճերից հետո հինգ ուսանողներ որոշում են փորձել։ Չնայած որոշ դժվարությունների՝ նրանց հաջողվում է հաջողությամբ կյանքի կոչել նրան։ Փորձի հաջողությունը խրախուսում է մյուսներին (բոլորը, բացի Ռենդիից) անել նույնը, ինչ Նելսոնը, և յուրաքանչյուրն ունի իր սեփական պատճառները։

Փորձից գրեթե անմիջապես հետո յուրաքանչյուր մասնակից սկսում է տարօրինակ երևույթներ տեսնել։ Նելսոնը տեսնում է մի փոքրիկ տղայի, որը ոչ միայն հայտնվում է նրա աչքերի առաջ, այլև ֆիզիկապես ծեծում է նրան: Դա Բիլի Մահոնին է, ում նա ընկերների հետ ճնշել էր մանկության ժամանակ, իսկ հետո պատահաբար սպանել՝ նրա վրա քար նետելով: Ջոն, որը նշանված է, անկառավարելի կնամոլ է, և նա տեսնում է հեռուստացույցներում մերկ կանանց, ում գաղտնի նկարահանել էր տեսախցիկով, երբ սեռական հարաբերություն էր ունենում նրանց հետ: էլեկտրագնացքի մեջ Դավիդը հանկարծ տեսնում է մի սևամորթ աղջկա, ով ամեն կերպ վիրավորում է նրան՝ մյուս ուղևորների ծիծաղի ներքո։ Նելսոնն ու Ջոնը միակն են, ովքեր լռում են իրենց տեսիլքների մասին, բայց Ռեյչելի փորձարկման ժամանակ Դավիդն ասում է, որ իրեն տանջում են տարօրինակ ապրումները։ Ի վերջո, նա համոզում է ուրիշներին ընդհատել Ռեյչելի փորձը, սակայն կարճ միացումը հազիվ է թույլ տալիս նրան հետ բերել:

Դավիդը այնուհետև բացատրում է, թե ինչ է կատարվում իր հետ. փոքրիկ աղջիկը, ով հայտնվում է իր տեսիլքներում, իր նախկին դասընկերն է՝ Վինի Հիքսը, որին նա և իր ընկերները բռնության էին ենթարկում մանկության տարիներին՝ ռասայական հակակրանքի պատճառով: Դա ստիպում է Ջոյին խոսել իր տեսիլքի մասին: Դրանից հետո Նելսոնն էլ է խոստովանում, որ խորհրդավոր տղան, ում նա տեսնում է իր պատկերացումներում, Բիլլի Մահոնին է, որին նա սպանել է մանկության տարիներին։ Նրանք հասկանում են, որ դրանք հալյուցինացիաներ չեն, այլ իրականության մի մաս: Նելսոնն ասում է, որ նրանք մահ են վերապրել և հետևաբար հայտնվել են անհայտ տարածքում։ Ռեյչելին հետապնդում է հոր ներկայությամբ տեսիլքը, որը պարզվեց, ով թմրամոլ էր, և երբ հինգ տարեկան հասակում Ռեյչելը պատահաբար իմացավ այդ մասին, հայրը ինքնասպանություն գործեց:

Դավիդը գտնում է այդ փոքրիկ աղջկան, որպեսզի ներողություն խնդրի նրանից, Վինին ներում է նրան և արցունքներն աչքերին շնորհակալություն հայտնում: Այդ պահին Նելսոնը կռիվ է ունենում Բիլլի Մահոնիի հետ, սակայն հակառակորդն անտեսանելի է լինում Դավիդի համար, սակայն նա օգնության է հասնում ընկերոջը և նրանք վերադառնում են քաղաք։

Երբ Նելսոնն ու Դավիդը վերադառնում են, Ռեյչելը, ով ստուգարքի ժամանակ տեսնում է հոր մասնակցությամբ մեկ այլ տեսիլք, պատմում է ուրիշներին, թե ինչ է կատարվում իր հետ և ծաղրականորեն շնորհակալություն է հայտնում  Նելսոնին մղձավանջի համար: Վեճ է բռնկվում։ Ռեյչելը փախչում է, բայց Դավիդը հասնում է նրա ետևից և հանգստացնում նրան: Նա գնում է Ռեյչելի տուն, որտեղ նրանք սիրով են զբաղվում:

Ռեյչելը դեմ է գնում իր սկզբունքներին և զրուցում հոր հետ, ով ներողություն է խնդրում նրանից։ Նրանք գրկախառնվում և անկեղծորեն ներում են միմյանց, որից հետո մեղքն անհետանում է, և տեսիլքները դադարում են հետապնդել Ռեյչելին: Ջոյի հարսնացուն գտնում է նրա տեսագրությունները, դիտում դրանք և ազատվում նրանից, որից հետո անհետանում են աղջիկների տեսիլքները։

Բայց Նելսոնը, որին Բիլլին չի դադարում հետապնդել, որոշում է դիմել ծայրահեղ քայլի։ Նա զանգահարում է Ռեյչելի տաքսաֆոնին և հայտնում, որ մտադիր է վերջ տալ այդ ամենին, որից հետո ուղևորվում է այն վայրը, որտեղ նրանք իրականացրել են իրենց փորձերը և ինքն իր հետ անցկացնում է ընթացակարգը։ Նա տեսնում է, որ Բիլլին սպանում է իրեն ճիշտ այնպես, ինչպես Նելսոնը սպանեց նրան մանկության տարիներին, որից հետո Բիլլին ներում է նրան, ժպտում, ձեռքով անում և ընդմիշտ հեռանում։ Նելսոնի ընկերները, ովքեր ժամանակին կռահել էին, թե որտեղ է նա գտնվում, հրաշքով կարողանում են փրկել նրան։ Ֆիլմի վերջին արտահայտություններից մեկն է՝ «Ես պատրաստ չէի մեռնել այսօր», որը նույնպես ասում է Նելսոնը։

## Դերերում
* Քիֆեր Սազերլենդ – *Նելսոն Ռայթ*
* Ջուլիա Ռոբերթս – *Ռեյչել Մաննուս*
* Քևին Բեյքոն – *Դեյվիդ Լաբրաչիո*
* Ուիլյամ Բոլդուին – *Ջո Հերլի*
* Օլիվեր Պլատ – *Ռենդի Ստեկլ*

## Քննադատություն
Ֆիլմը հակասական արձագանքներ է ստացել։ The Washington Post-ը հանդես է եկել գովեստի գրախոսությամբ, մինչդեռ Entertainment Weekly-ն հրապարակել է ջախջախիչ ակնարկ։ The New York Times-ի գրախոսի կարծիքով՝ ֆիլմը ոչ ոքի չի կարող անտարբեր թողնել, «Հանդիսատեսը կամ տարվում է տեղի ունեցածով առաջին րոպեից, կամ կտրականապես ծաղրում է ֆիլմի պատկերը»։

## Ծանոթագրություններ

Կատեգորիա:1990 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ջոել Շումախերի ֆիլմեր